**Všeobecne záväzné nariadenie**

**Obce Siladice č. 1/2016**

***o nakladaní s komunálnym odpadom***

 Obecné zastupiteľstvo obce Siladice vo veciach územnej samosprávy v zmysle ustanovenia § 6 ods. 1 zákona č. 369/1990 Zb. o obecnom zriadení v znení neskorších

predpisov a ustanovenia § 80 ods. 7, § 81 ods. 3, ods. 8, ods. 18 písm. b) zákona č. 79/2015 Z. z. o odpadoch a o zmene a doplnení niektorých zákonov (ďalej len „zákon o odpadoch“) sa uznieslo na tomto

 **všeobecne záväznom nariadení**

**§ 1**

**Predmet úpravy**

Toto všeobecne záväzné nariadenie (ďalej len „nariadenie“) upravuje podrobnosti o nakladaní so zmesovým komunálnym odpadom a drobným stavebným odpadom, o spôsobe zberu a prepravy komunálnych odpadov, o nakladaní z biologicky rozložiteľným komunálnym odpadom, o spôsobe a podmienkach triedeného zberu komunálnych odpadov, o spôsobe zberu objemného odpadu a odpadu domácností s obsahom škodlivých látok a o spôsobe zberu drobného stavebného odpadu.

**§ 2**

**Systém zberu odpadov**

 Na území obce je zavedený systém zberu komunálnych odpadov:

a) kontajnerový a vrecový,

b) kalendárový zber, t.j. obec vopred vyhlási zber určeného druhu odpadu a stanoví deň kedy sa uskutoční zber

c) pravidelný zber-intervalový , ktorý sa uskutočňuje prostredníctvom zmluvného

subjektu každý druhý týždeň spravidla v stredu podľa rozpisu.

d) oddelený zber zložky komunálneho odpadu pre:

 - elektroodpad z domácností, batérie a akumulátory, odpad s obsahom škodlivín

 - drobný stavebný odpad,

 - objemný odpad,

e)triedený zber komunálnych odpadov pre:

 - jedlé oleje a tuky z domácností,

 - papier, plasty, kovy, sklo, textil,

f) v obci je zavedený množstvový zber drobného stavebného odpadu,

g) na území obce nie je zriadený zberný dvor

# § 3

# Zberné nádoby na ukladanie komunálneho odpadu

1) Podľa § 81 ods. 9 zákona o odpadoch pôvodca komunálnych odpadov je povinný

 a) nakladať alebo inak s nimi zaobchádzať v súlade so všeobecne záväzným nariadením

obce,

 b) zapojiť sa do systému zberu komunálnych odpadov v obci,

c) užívať zberné nádoby zodpovedajúce systému zberu komunálnych odpadov v obci,

 d) ukladať zmesový komunálny odpad, oddelene zbierané zložky komunálneho odpadu

 a drobné stavebné odpady na účely ich zberu na miesta určené obcou a do zberných

nádob zodpovedajúcich systému zberu komunálnych odpadov v obci.

 2) Obec určuje zberné nádoby na uskladnenie komunálneho odpadu:

- plastový kontajner 120 l na zmesový komunálny odpad,

- zelený plastový kontajner 1100 l na sklo

- hnedý kontajner 1100 l na kovové obaly

- žltý plastový kontajner 120 l označený pre jedlé oleje a tuky z domácností, ktorý bude

 umiestnený pri KD v Siladiciach

- Box pre batérie a akumulátory.

3) Pôvodca komunálneho odpadu je povinný v deň zberu a vývozu komunálneho odpadu a zložky komunálneho odpadu umiestniť zbernú nádobu alebo vrece na verejne prístupnom mieste, v bezprostrednej blízkosti verejnej komunikácie prístupnej pre zberné vozidlo.

4) Podľa § 81 ods. 6 písm. a) zákona o odpadoch zakazuje sa ukladať do zberných nádob určených obcou na zber zmesového komunálneho odpadu iný odpad ako zmesový komunálny odpad a do zberných nádob určených na triedený zber komunálneho odpadu zložku komunálneho odpadu, pre ktorú nie je nádoba určená.

# § 4

# Náklady na zbernú nádobu

1) Pôvodca komunálneho odpadu je povinný na obecnom úrade obce objednať si potrebný počet zberných nádob na zmesový komunálny odpad.

2) Obec ustanovuje počet nádob pre domácnosti:

 - počet členov domácnosti 1-5 osôb 1 kus 110 l (120 l) nádoba

 - počet členov domácnosti 6 a viac osôb 2 kusy 110 l (120 l) nádoby

3) Náklady na zabezpečenie zberných nádob a vriec na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov, obec zahŕňa do miestneho poplatku za komunálne odpady a drobné stavebné odpady.

# § 5

# Podrobnosti o nakladaní so zmesovým komunálnym odpadom

 1) Podľa § 80 ods. 4 zákona o odpadoch zmesový komunálny odpad je nevytriedený

komunálny odpad alebo komunálny odpad po vytriedení zložiek komunálneho odpadu.

 2) Na území obce pre pôvodcov zmesového komunálneho odpadu, ukladaného do

zberných nádob určených týmto nariadením sa uplatňuje intervalový systém zberu.

 3) Zber, prepravu, zhodnocovanie alebo zneškodňovanie zmesového komunálneho

odpadu zabezpečuje oprávnená osoba na nakladanie s odpadmi, s ktorou má obec

uzatvorenú zmluvu.

 4) Pôvodca zmesového komunálneho odpadu je povinný mať minimálne jednu zbernú

nádobu na zmesový komunálny odpad**.**

 5) Obec zabezpečuje zber a prepravu zmesového komunálneho odpadujedenkrát za

dva týždne spravidla v stredu podľa rozpisu. V prípade zmeny (sviatky a pod.) sú občania

informovaní obvyklým spôsobom miestnym rozhlasom, na informačných tabuliach a na

internetovej stránke obce.

**§ 6**

**Podrobnosti o nakladaní s biologicky rozložiteľným komunálnym odpadom**

1)Medzi biologicky rozložiteľný komunálny odpad patrí: -

odpad zo záhrad, parkov vrátane odpadu z cintorínov,

 - kuchynský odpad z domácností.

2) Obyvatelia obce kompostujú a ukladajú svoj vlastný biologicky rozložiteľný kuchynský odpad a biologicky rozložiteľný odpad zo záhrad na svojich domácich kompostoviskách.

3) Obec nezavádza a nezabezpečuje vykonávanie triedeného zberu biologicky rozložiteľného kuchynského odpadu a biologicky rozložiteľného odpadu zo záhrad na svojom území pre obyvateľov obce, pretože najmenej 50% obyvateľov obce kompostuje vlastný biologicky rozložiteľný odpad zo záhrad a kuchynský odpad na svojich domácich kompostoviskách.

**§ 7**

**Podrobnosti o nakladaní z biologicky rozložiteľným kuchynským odpadom a reštauračným odpadom od prevádzkovateľa kuchyne**

1. Podľa § 83 ods. 1 zákona o odpadoch prevádzkovateľ kuchyne zodpovedá za nakladanie s biologicky rozložiteľným kuchynským odpadom a reštauračným odpadom, ktorého je pôvodcom.
2. Podľa § 83 ods. 2 zákona o odpadoch prevádzkovateľ kuchyne je povinný okrem povinností podľa § 14 a § 81 ods. 9 a 16 zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom.
3. Náklady spojené so zberom, skladovaním, prepravou a spracovaním vrátane nákladov na zberné nádoby hradí prevádzkovateľ kuchyne (nie sú súčasťou miestneho poplatku).
4. Zber kuchynských a reštauračných odpadov a kontajnery na kuchynský a reštauračný odpad musia spĺňať hygienické požiadavky ustanovené v právnych predpisoch.
5. Prevádzkovateľ kuchyne musí primerane zabezpečiť skladovanie kuchynského a reštauračného odpadu do doby odovzdania na jeho spracovanie tak, aby sa k obsahu kontajnera nedostali hlodavce, živočíchy a iné zvieratá.
6. Zberné nádoby musia byť umiestnené v areáli prevádzkovateľa kuchyne.
7. Frekvencia zberu musí byť v súlade s hygienickými predpismi zohľadňujúc aj teploty prostredia (leto/zima), pričom v letnom období frekvencia zberu nesmie byť dlhšia ako 14 dní.
8. Ak prevádzkovateľ kuchyne nezabezpečuje zber, prepravu a ďalšie nakladanie sám, ale prostredníctvom tretieho subjektu, musí mať na tento účel s ním uzatvorenú zmluvu a zároveň musí ísť o subjekt, ktorý je oprávnený na nakladanie s týmto odpadom, pričom sa vyžaduje, aby tento subjekt spĺňal aj osobitné požiadavky stanovené v osobitnom právnom predpise.

 9) Prevádzkovateľ kuchyne je povinný oznámiť obci, či nakladanie s týmto odpadom si

zabezpečuje sám alebo prostredníctvom tretieho subjektu, s ktorým uzatvoril zmluvu, a

ktorý má potrebné oprávnenia na nakladanie s týmto odpadom.

10) Pri nakladaní s kuchynským a reštauračným odpadom je prevádzkovateľ kuchyne povinný postupovať v súlade s hierarchiou odpadového hospodárstva.

11) Ustanovenia ods. 1) až 10) sa vzťahujú aj na prevádzkovateľa školskej kuchyne a

školskej jedálne (výdajnej školskej jedálne).

# § 8

# Spôsob a podmienky triedeného zberu komunálnych odpadov

1) Na území obce je zavedený a vykonávaný triedený zber komunálnych odpadov pre papier,plasty, kovy, sklo, textil.

2) Triedený komunálny odpad:

 a) papier sa triedi a viaže do balíkov.

b) plasty sa triedia a ukladajú do vriec a do žltého plastového 1100 l kontajnera na plasty

c) kovy sa triedia a ukladajú do hnedého plastového 1100 l kontajnera. Väčší kovový odpad sa odovzdáva do zberu objemného odpadu,

d) sklo sa triedi a ukladá do zeleného plastového 1100 l kontajnera na sklo,

e) textil sa zbiera počas celého roka do kontajnerov na zber textilu, alebo po vyhlásení

zbierky

 3) Obec zabezpečí cez organizácie zodpovednosti výrobcov (OZV) pôvodcom

komunálneho odpadu zberné nádoby a vrecia na ukladanie triedených zložiek

 komunálneho odpadu.

4) Na území obce pre držiteľov triedeného zberu komunálneho odpadu uvedeného

v ods. 2 tohto paragrafu sa uplatňuje kalendárový zber triedených zložiek komunálneho

odpadu.

5) Zber, prepravu, zhodnocovanie alebo zneškodňovanie triedeného komunálneho

odpadu zabezpečuje oprávnená osoba na nakladanie s odpadmi, s ktorou má obec

uzatvorenú zmluvu.

6) O dni zberu a prepravy triedeného komunálneho odpadu obec informuje držiteľov odpadu v obci obvyklým spôsobom (miestnym rozhlasom, na úradných informačných tabuliach a na internetovej stránke obce alebo letákmi do schránok).

# § 9

**Spôsob a podmienky zberu elektroodpadov z domácností**

1. Podľa § 32 ods. 7 zákona o odpadoch elektroodpad z domácností je elektroodpad, ktorý pochádza z domácností a z obchodných, priemyselných, inštitucionálnych a iných zdrojov, ktorý je svojím charakterom a množstvom podobný tomu, ktorý pochádza z domácností; odpad z elektrozariadení, ktoré pravdepodobne budú používať domácnosti a iní používatelia ako domácnosti, sa vždy považuje za elektroodpad z domácností.
2. Na území obce pre držiteľa elektroodpadu z domácností sa na zber elektroodpadu z

domácností uplatňuje kalendárový zber.

1. Zber, prepravu, zhodnocovanie alebo zneškodňovanie elektroodpadu z domácností zabezpečuje oprávnená osoba na nakladanie s elektroodpadmi, s ktorou má obec uzatvorenú zmluvu.
2. Obec zabezpečí pre držiteľa elektroodpadu z domácností zber a prepravu elektroodpadu z domácností najmenej dvakrát do roka, na jar a na jeseň.

O dni zberu a prepravy elektroodpadu z domácností a o zbernom mieste obec vopred informuje v obci obvyklým spôsobom (miestnym rozhlasom, na úradných informačných tabuliach a na internetovej stránke obce alebo letákmi do schránok).

5)Podľa § 32 ods. 23 zákona o odpadoch spätný zber elektroodpadu je odobratie elektroodpadu z domácností od jeho držiteľa priamo distribútorom elektrozariadenia

# § 10

# Spôsob a podmienky zberu veterinárnych a humánnych liekov

Držiteľ veterinárnych liekov a humánnych liekov nespotrebovaných fyzickými osobami a zdravotníckych pomôcok je povinný ich odovzdať verejnej lekárni, ktorá je povinná odobrať a zhromažďovať veterinárne lieky a humánne lieky nespotrebované fyzickými osobami a zdravotnícke pomôcky.

# § 11

# Spôsob a podmienky zberu jedlých olejov a tukov

1. Na území obce pre držiteľa jedlých olejov a tukov sa na zber jedlých olejov a tukov uplatňuje zber do žltého 120 l kontajnera, ktorý je umiestnený pri KD v Siladiciach.

2) Jedlé oleje a tuky musia byť uložené v uzavretých plastových fľašiach alebo nádobách,

ktoré je možné vložiť do žltého kontajnera.

 3) Kontajner je vyprázdňovaný v prípade naplnenia podľa potreby.

# § 12

**Spôsob a podmienky zberu objemného odpadu**

 1) Na území obce pre držiteľa objemného odpadu sa na zber objemného odpadu

uplatňuje kalendárový zber objemného odpadu.

2) Zber, prepravu, zhodnocovanie alebo zneškodňovanie objemných odpadov zabezpečuje oprávnená osoba na nakladanie s odpadmi, s ktorou má obec uzatvorenú zmluvu.

3) Obec zabezpečí pre držiteľov objemného odpadu zber a prepravu objemného odpadu najmenej dvakrát do roka, spravidla na jar a na jeseň a to pristavením veľkokapacitného kontajnera. Zber sa uskutočňuje minimálne tri dni.

4) O dni zberu a preprave objemného odpadu a o mieste pristavenia veľkoobjemových kontajnerov bude obec vopred informovať držiteľov objemného odpadu v obci obvyklým spôsobom (miestnym rozhlasom, na úradných informačných tabulách a na internetovej stránke obce alebo letákmi do schránok).

# § 13

# Spôsob a podmienky zberu odpadu z domácností s obsahom škodlivých látok

1) Medzi odpady s obsahom škodlivých látok patria: použité odpadové oleje, farbivá, chemikálie a iné nebezpečné odpady s obsahom škodlivých látok.

 2) Na území obce pre držiteľa odpadu z domácností s obsahom škodlivých látok sa na

zber odpadu z domácností s obsahom škodlivých látok uplatňuje kalendárový zber.

3) Zber, prepravu, zhodnocovanie alebo zneškodňovanie odpadov z domácností s

obsahom

škodlivých látok zabezpečuje oprávnená osoba na nakladanie s odpadmi, s ktorou má

obec uzatvorenú zmluvu.

4) Obec zabezpečí pre držiteľa odpadu zber a odvoz odpadu z domácností s obsahom

škodlivých látok najmenej dvakrát do roka.

5) O dni zberu odpadu z domácností s obsahom škodlivých a o mieste bude obec

informovať držiteľov odpadu z domácností s obsahom škodlivých látok v obci obvyklým

spôsobom (miestnym rozhlasom, na úradných informačných tabulách a na internetovej

stránke obce alebo letákmi do schránok).

# § 14

# Spôsob a podmienky zberu drobného stavebného odpadu

Podľa § 80 ods. 5 zákona o odpadoch drobný stavebný odpad je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.

1) Prepravu, zhodnocovanie alebo zneškodňovanie drobného stavebného odpadu zabezpečuje oprávnená osoba na nakladanie s odpadmi, s ktorou má obec uzatvorenú zmluvu.

2) Zber drobného stavebného odpadu zabezpečuje obec. Obec zabezpečí pre pôvodcu drobného stavebného odpadu uloženie tohto odpadu dvakrát do kalendárneho roka.

# § 15

# Určené platby za odvoz odpadu:

1)Pre fyzické osoby suma: 16,50 EUR za osobu za jeden kalendárny rok na základe vydania Rozhodnutia obce, podľa § 81 odsek 1 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 Z.z. o správe daní ( daňový poriadok) a o zmene a doplnení niektorých zákonov v znení neskorších predpisov.

2) Pre právnické osoby suma: 66,40 EUR na jeden kalendárny rok na základe vydania Rozhodnutia obce.

Poplatok za komunálne odpady a drobné stavebné odpady je povinnosť uhradiť najneskôr v lehote splatnosti prvej splátky do 15 dní odo dňa právoplatnosti rozhodnutia.

**§16**

**Spôsob nahlasovania nezákonne umiestneného odpadu**

Umiestnenie odpadu na nehnuteľnosti, ktoré je v rozpore so zákonom o odpadoch a

týmto VZN môže akákoľvek fyzická osoba alebo právnická osoba nahlásiť obci, v ktorej

územnom obvode sa táto nehnuteľnosť nachádza

* + ústne na obecnom úrade obce v čase úradných hodín
	+ písomne na adresu Obec Siladice, 920 52 Siladice 232
	+ telefonicky na číslo telefónu 033/744 51 22
	+ elektronicky na e-mailovú adresu obecnyurad@siladice.sk

**§ 17**

**Priestupky na úseku odpadového hospodárstva**

1) Priestupku sa dopustí ten, kto

a) uloží odpad na iné miesto než na miesto určené obcou ( § 13 písm. a) zákona o

odpadoch) zneškodní alebo zhodnotí odpady v rozpore s týmto VZN a zákonom

o odpadoch.

2) Vlastník, správca alebo nájomca nehnuteľnosti je povinný bezodkladne po zistení, že

 na jeho nehnuteľnosti bol nezákonne uložený odpad oznámiť túto skutočnosť

príslušnému orgánu štátnej správy odpadového hospodárstva alebo obci (§ 15 ods.2

zákona o odpadoch).

 3) Priestupky podľa odseku 1 prejednáva obec, alebo okresný úrad . Na priestupky a ich

prejednanie sa vzťahujú všeobecné právne predpisy zákon č. 372/1990 Zb. v znení

neskorších predpisov.

**§ 18**

**Spoločné a záverečné ustanovenia**

1) Pôsobnosť orgánov štátnej správy a obce, práva a povinnosti právnických osôb a fyzických osôb pri predchádzaní vzniku odpadov a pri nakladaní s komunálnym odpadom, zodpovednosť za porušenie povinností na úseku odpadového hospodárstva je upravená v zákone č. 79/2015 Z. z. o odpadoch a o zmene a doplnení niektorých zákonov.

2) Zrušuje sa Všeobecne záväzné nariadenie obce Siladiceč. 2/2014 zo dňa 25.11.2013 o nakladaní s komunálnymi odpadmi a drobnými stavebnými odpadmi v časti § 1b) 1 c).

3) Toto všeobecne záväzné nariadenie č.1/2016 schválilo obecné zastupiteľstvo obce Siladice na svojom zasadnutí dňa 12.05.2016 uznesením č. 17/2016

4) Toto všeobecne záväzné nariadenie nadobúda účinnosť 01.06.2016

V Siladiciach dňa 12.05.2016

 Róbert Repka, starosta obce